welkom by vlu / Wau mpumalanga
VLUM Mpumalanga oorsig PRESIDENTE Rina Potgieter
86 positiewe, betrokke, entoesiastiese dames wat omgee vir mekaar, uitreik na gemeenskappe en 'n daadwerklike verskil maak in hul omgewing, vorm deel van die 55 takke in VLU Mpumalanga se ses streke. Ons organisasie se gemiddelde ouderdom is 58 jaar. Die jongste lid is 16 jaar en die oudste lid 94. 68 jaar en 8 mnd is die langste diensjare. Ons embleem, die son met strale wat uitreik, dui op lede wat uitreik om ander op te hef in ons sonskynprovinsie Mpumalanga, wat ook beteken die plek waar die son opkom.
Ses streke se spogkonferensies het in Februarie tot Maart plaasgevind en daar is in VLU vrouwees-styl gespog met talente! Twee van die streke se voorsitsters het uitgetree - Mariette Joubert en Rika Wolmarans- en twee nuwe opgewonde streekvoorsitsters is verkies - Sunette Barnard en Alna Kapp.
Die naaldwerkmasjiene is afgestof en daar is ywerig deelgeneem aan die Husqvarna kussingsloop kompetisie -133 kussings is gemaak! Almal is hard besig met die maak van 'n juwelesakkie vir die SINGER kompetisie, waar drie naaldwerkmasjiene op die spel is en die gebakdeelname vir die Clover kompetisie wys dat VLU Mp se dames vindingryk is!
Ons algemene jaarkongres vind plaas op 15 en 16 Augustus by die Numbi hotel in Hazyview waar 250 kongresgangers saam gekuier het Met sprekers soos die SAVLU beskermvrou en Verbruikers aktivis Ina Wilken, Magda du Toit van Monsanto en Wouter Snyman wat ook gereeld in die Finessetydskrif 'n rubriek het, ons jaarkunstenaar Jak de Priester vir die gala-aand met perels en maskers, was dit om 'n onvergeetlike geleentheid.
Die lede brei klein poppies wat in jou hand kan pas wat deur vroue van die Project Dignity Foundation, wat deel is van Stoptrafficking, aan skole in Mpumalanga versprei gaan word. Uit die byna 6000 poppies wat gebrei is het ATKV Eiland wenners gekies wat elkeen 'n midweekpryse gewen het. Baie dankie aan ATKV vir hierdie heerlike bederf!
Met Herwinning vir opvoeding as die jaarprojek word spaarvarkies gemaak wat verkoop gaan word by kongres en Mpumalanga skou om by te dra tot die dames van die Dignity Foundation se brandstofkoste na die skole om die poppies te versprei. Die herwinningsprojek het ook gelei tot die begin van 'n kleuterskool op een van die lede se plase.
Beskrywingspunte wat voorgehou gaan is by kongres handel oor handwerk in skole se kirrikulum, voertuigligte bedags sigbaar op paaie, straatnaamborde sigbaar in dorpe en die verwydering van gelbrandstof van winkelrakke.
Sewe kandidate het beoordelaarseksamens afgele en 'n beoordelaarsopskerpingskursus is aangebied.
Skakelwerkopleiding is gehou met die oog op bemarking van ons organisasie en daarmee saam 'n werksklas vir die korrekte neem van foto's vir ons spog Communique tydskrif wat 'n professionele beeld uitstraal van ons organisasie se doen en late.
Die jaartema Hef 'n Vrou op is so deel van ons organisasie maar ook 'n Goddelike opdrag. Ons deel nie net kennis en vaardighede om op te hef nie, maar om mekaar te aanvaar in jou vrouwees, is ook opheffing. Ons gee om en raak betrokke en maak so 'n verskil in lewens, ook in ons eie!
In 2017 was ons kongresprojek Vroue in Gevangenis en van die dames bly betrokke met hulp. VLU Mp het ook erkenning gekry in Coenie de Villiers se TV program saam met ds Mariaan Beukes oor die vroue in gevangenis.
Met die Innibos Kunstefees was twee lede betrokke by die keur van die inskrywings vir die Huletts koeksister kompetisie, daar was 'n VLU koffiestalletjie en VLU dames was betrokke by die bak van kolwyntjies vir die kolwyntjiepret versieringsessie in die Woelwatertent op die Feesterrein.
Die Mpumalanga skou vind einde Augustus plaas met KERSFEES as tema - elke streek maak 'n Kersboom uit herwinningsmateriaal en maak Kersfeesartikels /produkte/geskenke wat verkoop gaan word. VLU gemmerbroodhuisies gaan deur skoolkinders versier word, werksklasse gaan aangebied word.
Drie-en-twintig lede beplan om saam te gaan kuier by die SA kongres 2018 in Windhoek en sien opgewonde daarna uit!
VLU is sigbaar in gemeenskappe in Mpumalanga met volhoubare betrokkenheid, elke geleentheid word benut - opheffing by skole in handvaardigheidsklasse, 'n dogtersgroep met die mooi naam Fyngoudtak, 'n jaarlikse Rabbedoekamp vir dogters, VLU bewusmaking damesoggende, borduurklasuitreik na vroue in 'n landelike gebied, vele opheffingsuitreike en bewusmaking van ons betrokkenheid by die Wêreldbond van Plattelandse Vroue is van die projekte.
Mag VLU Mpumalanga se dames groei in verhoudinge en mekaar ophef om die vrou te wees wat Christus van ons verwag.
People grow when they are loved well! Surround yourself with people who add value to your life. Who challenge you to be greater than you were yesterday. People who sprinkle magic into your existence.
In VLU Mpumalanga is daar 'n magic!
Gaan loer gerus op ons spogwebblad by www.vlumpumalanga.weebly.com vir meer inligting - ons is ook gekoppel aan SAVLU se webblad.
Ek groet as presidente van VLU Mpumalanga na ses jaar. Dit was 'n baie spesiale voorreg om hierdie ampte te kon beklee. Dankie aan elkeen wat my lewe inspireer, verryk en vervul het! Kyk met 'n sagte oog na jou VLU vriendin en praat met sagte woorde. Mag VLU as organisasie van krag tot krag gaan!
Baie geluk aan Cindy Coetzee wat gekies is as die nuwe president van VLU Mpumalanga
verwelkoming nuwe presidente
​Liewe VLU vriendinne
Ek het net die mooiste herinneringe van Kongres 2018!`
Baie dankie aan elkeen wat dit kon bywoon en bygedra het om dit spesiaal te maak. Baie dankie aan almal wat deelgeneem het aan die kompetisies, help brei het aan die 6 000 poppies vir menshandelbewusmaking, spaarvarkies gemaak het wat gaan bydra tot die brandstofkoste van die dames wat die poppies gaan versprei by skole, betrokke was by die geborgde kompetisies en bygedra het met borge en geskenkies. Baie dankie aan die UB vir wonderlike ondersteuning en lojaliteit om kongres 2018 suksesvol te kon laat verloop. Baie geluk aan elkeen wat toekennings en pryse ontvang het en baie geluk spesiaal aan VLU Mpumalanga se nuwe presidente Cindy Coetzee!
Cindy - mag jou termyn verrykend, vervullend en vol vreugde wees. Ek bid vir jou toe:
Die Here se leiding en seen
Salomo se wysheid
Jou bestuur en lede se ondersteuning
Baie humor en lag
Kilometers sonder teespoed
Baie dankie vir die pragtige ruiker en my kosbare geskenk, soos geborduur deur Helena Dekker van Barbertontak in Malieveldstreek
Helena, baie dankie dat jy my waardig geag het om soveel ure tyd te spandeer. Verseker het ek op jou gegroei terwyl jy besig was, ek dink jy ken nou elke plooitjie in my gesig! Dis baie baie spesiaal, ek waardeer dit so baie!